ກອງປະຊຸມ SOM ອາຊຽນ - ຈີນ ກ່ຽວກັບ DOC ຄັ້ງທີ 9
ວັນທີ 29/7, ກອງປະຊຸມເຈົ້າໜ້າທີ່ອະວຸໂສ (SOM) ສະມາຄົມປະຊາຊາດອາຊີຕາເວັນອອກສຽງໃຕ້ (ASEAN) - ຈີນ ກ່ຽວກັບການປະຕິບັດ ຖະແຫຼງການກ່ຽວກັບການປະພຶດຂອງຝ່າຍຕ່າງໆຢູ່ທະເລຕາເວັນອອກ (DOC) ຄັ້ງທີ 9 ໄດ້ດຳເນີນຢູ່ ແທນຈີນ (Tianjin), ປະເທດຈີນ. ຄະນະຜູ້ແທນ ຫວຽດນາມ ໂດຍທ່ານ ເລຮ່ວາຍຈຸງ ລັດຖະມົນຕີຊ່ວຍວ່າການກະຊວງການຕ່າງປະເທດ ນຳໜ້າເຂົ້າຮ່ວມກອງປະຊຸມ. ກອງປະຊຸມດັ່ງກ່າວ ໂດຍເລຂາປະຈຳການກະຊວງການຕ່າງປະເທດ ໄທ ທ່ານ ນົບພະດອນ ເທບພິທັກ ແລະ ທ່ານລັດຖະມົນຕີຊ່ວຍວ່າການກະຊວງການຕ່າງປະເທດ ຈີນ ຫຼຽວເຈີນມີງ ເປັນປະທານຮ່ວມ. ທີ່ກອງປະຊຸມ, ບັນດາເຈົ້າໜ້າທີ່ອະວຸໂສ ອາຊຽນ ແລະ ຈີນ ໄດ້ສຳຫຼວດກວດຄືນສະພາບການຜັນຂະຫຍາຍ DOC, ປຶກສາຫາລືບັນດາມາດຕະການຍູ້ແຮງວິວັດທະນາການທາບທາມຄຳເຫັນລະຫວ່າງ ອາຊຽນ ແລະ ຈີນ ເພື່ອແນໃສ່ມຸ່ງໄປເຖິງປະມວນຂໍ້ກຳນົດກ່ຽວກັບການປະພຶດຢູ່ທະເລຕາເວັນອອກ (COC) ແລະ ກະກຽມເນື້ອໃນທີ່ກ່ຽວຂ້ອງຕ່າງໆຈະໄດ້ປຶກສາຫາລືຢູ່ກອງປະຊຸມລັດຖະມົນຕີ ອາຊຽນ - ຈີນ ແລະ ກອງປະຊຸມພາຍຫລັງກອງປະຊຸມລັດຖະມົນຕີວ່າການກະຊວງການຕ່າງປະເທດ (PMC) ໃນຕົ້ນເດືອນ 8 ມາເຖິງ. ຄະນະຜູ້ແທນ ຫວຽດນາມ ແລະ ເປັນເຈົ້າການ, ເຂົ້າຮ່ວມຢ່າງຕັ້ງໜ້າ ແລະ ມີປະສິດທິຜົນໃນໝາກຜົນລວມຂອງກອງປະຊຸມ.
(ແຫຼ່ງຄັດຈາກ VOV)